આ ઉપરાંત જગનાથજી મંદિરના ભંડારા તથા રથયાત્રામાં ભાગ લેવા માટે ૨,૫૦૦ જેટલા સાધુ-સંતો ગુજરાત-સૌરાષ્ટ્ર ઉપરાંત હરિદ્વાર, અયોધ્યા, વૃંદાવન, નાશિક, ઉજ્જૈન, જગન્નાથપુરી સહિતનાં સ્થાનોએથી પધારશે. તા. ર જુલાઈના રોજ સવારના ૮ વાગ્યે ભગવાન જગન્નાથજી, બહેન સુભદ્રાજી અને ભાઈ બળદેવજીનો ગર્ભગૃહમાં પ્રવેશ થશે અને વૈદિક મંત્રોચ્ચાર દ્વારા વિશિષ્ટ પૂજનવિધિ સાથે ભગવાનની આંખે પાટો બાંધવાની વિધિ કે જેને નેત્રોત્સવવિધિ તરીકે ઓળખવામાં આવે છે તેનો પ્રારંભ થશે.